JohanHeinsen/ENO huggingface dataset:
Odense Adresse-Contoirs Efterretninger, 1848-02-05
Torsdagen den 10 Februar, Formiddag Kl. 11, bliver paa Raadhuset her i Byen afholdt offentlig Licitation over Leverancen af et betydeligt Parti Tømmer af Eeg og Fyr af forskjellige Dimensioner, 200 Stkr. Egeplanker, 15 Tylter Brædder, 700 Bundter Faschiner, 80 Kubikfavne Kampesteen og endeel Smede= og Tømmerarbeide; alt til Brug ved en paatænkt Udvidelse af Havnens Bolværker, saavelsom over det aarlige Opmuddringsarbeide i Havnen. Conditioner og Overslag ere forinden til Eftersyn paa mit Contoir. Faaborg Byfogedcontoir den 29 Januar 1848. Gest.
Odense Adresse-Contoirs Efterretninger, 1848-02-05
Auction over Mahogni=Fineer. Mandagen den 14 Februar førstk., Formiddag Kl. 9, bliver i Commediehuussalen heri Staden afholdt offentlig Auction over et Partie Mahogni=Fineer, bestaaende af større smukke Marede til Secretair= og KomodeForfronter og mindre ditto, samt endeel lange Stribede til Sidesineer. Odense Auctionscontoir den 2 Febr. 1848.
Odense Adresse-Contoirs Efterretninger, 1848-02-05
Idag er udkommet:
Odense Adresse-Contoirs Efterretninger, 1848-02-05
Bidrag til Tidshistorien. Et Ugeblad. e 6. Jndhold: En fri Forfatning. - En fransk Trompeter, i arabisk Fangenskab. - Kong Christian den Ottende, Digt af B. S. Jngemann. Fyens Stiftsaavis, redigeres af N. Seedorff, udgives i Odense 5 a 6 Gange ugentlig. Trykt med Hurtigpresse. Ch. Estrup.
Odense Adresse-Contoirs Efterretninger, 1848-02-07
udlandet. Jtalien. "Journ. des Deb." gjentager, at ifølge Efterretninger fra Neapel af 19 Jan. er Palermo blevet bombarderet i 48 Timer Staden skulde derved have lidt betydelig Skade men Befolkningen kun være bleven ægget til større Modstand – ( Augsb. Allg. Zeit. beretter, at engelske Officerer, der fra et i Havnen stationeret engelsk Krigskib havde iagttaget Skuddenes Virkning, havde forsikkret, at de aldrig havde seet Krudt explodere paa en mere uskyldig Maade); i Neapel havde Efterretningen om Bombardementet fremkaldt en betænkelig Stemning, ogsaa fra Fastlandets Provindser, indløb foruroligende Efterretninger; Greven af Aquilas Bretning om Tilstanden i Palermo havde gjort et dybt Jndtryk og givet Regjeringen en Jder om den truende Fare; Dekreterne, frygter Bladet for, ere komne for sildigt; den 19de havde Regjeringen anmeldt et Amnestidekret og en ny Presselov; Engellands, Spaniens, Sardiniens og Frankerigs Gesandter arbeidede tilligemed den pavelige Nuntius paa at opmuntre Regjeringen til Reformer. Andre franske Blade ville have Efterretninger fra Neapel af 21de og 22de, ifølge hvilke Sicilianerne havde tilbageviist Kongens Jndrømmelser, proclameret Forfatningen af 1812 og holdt Tropperne tæt omringede. "Augsb. Allg. Zeit." melder fra Neapel under 19de, at Greven af Aquila var vendt tilbage. til Palermo med store Jndrømmelser - ifølge Andre Fredstilbud - for Sicilien og Palermo hvor Folket havde gjort sig til Mester overalt, blot med Undtagelse af Kastellet Castellamare; Man haabede endnu paa et gunstigt Udfald; Kongen skulde være lidende og udmattet; Bankposten i Palermo havde vel holdt sig, dog ikke ved Troppernes Tapperhed, men derved, at velsindede Personer i Forvirringen havde beskyttet og understøttet den. Jfølge Skrivelse fra Neapel af 24de i Schwab. Mere." har Amnestidekretet ikke fremkaldt den forønskede Virkning i Neapel, da det undtager næsten alle i den sidste kalabresiske Opstand indviklede Mænd i Palermo bestod den provisoriske Regjering og overholdt en mønsterværdig Orden; Tropperne vare uvirksomme og maatte stiæle sig til at fouragere om Natten; Opstanden havde udbredt sig over hele Sicilien og Folket var Mester overalt, blot Messina havde holdt sig roligt.
Odense Adresse-Contoirs Efterretninger, 1848-02-07
J en Efterskrift senere hen paa Dagen berettes, at alle Forretninger i Neapel vare gaaede istaa og at der var stor Bevægelse paa Gaderne, i Palaiet og hos Regjeringen skulde herske en ubegribelig Forvirring og Ordrer, og Kontraordrer gjennemkrydsede hverandre (i en anden Skrivelse fra Neapel af 21de hedder det endog, at det eneste i Havnen tilbageblevne Dampskib var blevet udrustet saaledes, at det hvert Øieblik kunde optage Kongen og at gjentagne indstændige Anmodninger om Hjelp vare sendte til Wien); Kommandanten i St. Elmo skulde have erholdt befaling paa et givet Tegn at skyde paa Byen; Politimesteren var forsvunden, i Provindsen Salerne udbredte Opstanden sig; paa Sicilien vare de kgl. Tropper indsluttede i Kaserner, Kasteller og andre Punkter, fra Palermo lød Overgeneralens seneste Beretning paa, at han af de oversendte 4000 Mand kun endnu havde 1200 at disponere over, de andre vare deels fangne, deels omkomne, deels syge, de lede Mangel paa Alt. J "Augsb. Allg. Zeit." meldes endnu over Rom, at de udenfor Palermo staaende Tropper skulle være af en mærkværdig Feighed og at Kastellet Castellamare har at kæmpe med Vandmangel, da Jnsurgenterne have overskaaret Rendelæggene, og endvidere i Schwab. Merc." fra Neapel under 21de, at det nye for Sicilien udnævnte Ministerium var vendt tilbage til Neapel, at de kgl. Dampskibe gik og kom, men at Publikum ikke erfarede ret meget.
Odense Adresse-Contoirs Efterretninger, 1848-02-07
J Rom er den Efterretning bleven modtagen med uhyre Jubel, at Grev Pietro Ferretti skal udnævnes til Finantsminister og at Fyrsten af Teano, Michele Gatano, skal stilles i Spidsen for Politiforvaltningen, et uhyre Fremskridt, da Begge ere Lægfolk. Hr. Ferretti(en Broder af Kardinalen) er desuden en af Folkebevægelsens Hovedledere og besidder Folkets Tillid i høi Grad, Stænderne have udtalt sig for en Forøgelse af Stridskræfterne. - Feltmarskal Radetzky skal være i Besiddelse af et Dokument, hvori endeel Sammensvorne indsætte Gods og Blod for Jtaliens Befrielse fra det østerrigske Aag; Arveprindsen af Parma skal have underskrevet Dokumentet, men alle Underskrevne skulle erklære, at de have undertegnet deres Navne i en Viinruus.
Odense Adresse-Contoirs Efterretninger, 1848-02-07
Frankerig. Debatten i Deputeredekammeret den 29 Jan. var meget levende og erindrede om hine stormende Debatter i 1831 og 1832. Som dengang Casimir Perrier, stod nu Guizot med Kulde og Fasthed, saavel overfor den rasende Lidenskab som den ædle Begeistring; hans stærkeste Argument var: J vilde ikke Krigen i 1831, J ville den endnu mindre i 1848, men naar J ville Freden, saa maae J erkjende Traktaterne af 1815, han afgav den mærkelige Erklæring, at i det Gieblik, da Frankerig stillede sig paa den italienske Bevægelses Side, var de fire andre Stormagters Koalition mod det sluttet og der hørte en høi Grad af Uvidenhed i den europæiske Politik og af Kortsynethed til blot et Øieblik at betvivle det (Hr. Thiers tillod sig dog at yttre denne Tvivl); Østerrig vilde ikke lade sig uddrive af Jtalien og alle Stormagter, selv Engelland, havde erklæret, at de ikke vilde tillade nogen Territorialforandring i Jtalien; Østerrigs Fremgangsmaade i Jtalien var meget maadeholdende. Da Hr. Guizot vilde gjendrive Hr. Lamartine, kunde han i Begyndelsen ikke forskaffe sig Gehør og blev hvert Øieblik afbrudt, men omsider seirede hans kolde Stolthed og Slutningsordene af hans Tale: "Naar Jtalienerne ville nøies med fredelige og udførlige Reformer og stedse handle god Forstaaelse med deres Fyrster og Regjeringer, uden at forstyrre Europas Fred, saa ville deres Foretagende, lykkes og det Videre vil med Tiden komme af sig selv ledsagedes endog med længe vedvarende bifaldsyttringer. Det Sted i Hr. Lamartines Tale, hvori udvikledes, at den franske Regjering selv havde bundet sine Hænder ved den i Spanien fulgte Politik (, Paa den Dag, da De lænkebandt Deres Politik i Spanien, maatte De sige, at Sonderforbundet var national og Landdagen oprørsk; De maatte sige, at Retten i Jtalien bringes til Taushed ved Traktaternes Bogstav; Frankerig maatte i Rom blive gibellinisk, i Bern jesuitisk, i Piemont østerrigsk, i Krakau russisk."), berørte Hr. Guizot aldeles ikke. Med Hensyn til Traktaterne bemærkede Hr. Carnot, at Østerrig kun paaberaabte sig dem, naar de vare det til Nytte, men forkastede dem, naar de vare det til Hinder, som angaaende Krakau.
Odense Adresse-Contoirs Efterretninger, 1848-02-07
Fædrelandet. Kongehuset. Det kongelige Liig blev i Torsdags Aftes Kl. 11 henflyttet til Christian den Syvendes Palais, Kisten blev baaret af den høisalige Konges Liv og Kammertjenere, og fulgtes af Hs. Kgl. H. Prinds Ferdinand, Prindsen af Bentheim, Overhofmarskal Lewetzau, Geheime-Etatsraad Adler, Kabinetssekretair Tillisch den Afdødes Adjutanter, Staldmesteren, Lægerne Etatsraad Bang og Livlæge Dr. Dahlerup. Liget blev modtaget af alle de øvrige Embedsmænd, hørende til Hofetaten.
Odense Adresse-Contoirs Efterretninger, 1848-02-07
Offentlige Foranstaltninger. Under 28 Jan. ere Geheimestatsminister, Generalprocureur A. S. Gr sted, Geheimestatsminister og Præsident for det Slesvig-Holsteen-Lauenborgske Kancellie, C. Greve af Moltke, og Deputeret i det Kongelige Rentekammer, Etatsraad P. G. Bang beordrede til at sammentræde for at udarbeide et Lovforslag, overeensstemmende med det allerhøieste Reskript af s. D. angaaende de af Hans Majestæt tilsigtede Forandringer i Forfatningen, saaledes at de ved Udførelsen af dette Hverv ville have, navnlig forsaavidt Finantsvæsenet angaaer, at conferere med Geheimestats- og Finantsminister A. W. Greve af Moltke til Bregentved.
Odense Adresse-Contoirs Efterretninger, 1848-02-07
Blandinger. Foruden den under 25 Jan. fra Aalborg til Hs. Maj. Kongen indsendte Adresse, hvori der bedes om en fri folkelig Forfatning, er d. 1d fra samme Kjøbstad afgaaet nok en til Hs. Maj. Kongen stilet Adresse, underskrevet af et betydeligt Antal andre Borgere, som deri blandt Andet erklære: "at de ingenlunde fordriste sig til, for Hs. Majes Throne at fremføre Ønsket og Jndskrænkning i den Magt, Rigets Monark nu igjennem flere Secler har udøvet, saa meget mindre som Guds Forsyn dertil stedse kaldte gode og milde Regenter i den Folket saa dyrebare, ædle Slægt; samt, at de ikke kunne indsee, at en saa væsentlig Forandring, som den ommeldte, foregaaende Adresse antyder, vil give Statens Borgere større Garanti.
Odense Adresse-Contoirs Efterretninger, 1848-02-07
Hertugen af Augustenborg er i Torsdags ankommen til Kjøbenhavn.
Odense Adresse-Contoirs Efterretninger, 1848-02-07
J Onsdags passerede igjennem Helsingør Hofjunker Ghlenschlæger til Stockholm med Budskabet, om Høisalig Kongens død.
Odense Adresse-Contoirs Efterretninger, 1848-02-07
J Anledning af Kong Christian den Ottendes Død anlægges i Sverrig Hofsorg, som varer i 4 Uger.
Odense Adresse-Contoirs Efterretninger, 1848-02-07
Fra det Holsteenske skrives i "Børsenh." En stor, betydningsfuld Begivenhed: Danmark er med Hertugdømmerne traadt ind i de konstitutionelle Staters Række! Hver Seier, som Friheden vinder, er et Fremskridt for Menneskeheden. Mange befrygtninger, som Man i Hertugdømmerne nærede med Hensyn til den konstitutionelle Lov, vise sig i det Væsentlige som ugrundede". - J en Skrivelse fra Kiel i samme Blad siges, at i Forfatningsreskriptet ligger Muligheden til en meget fri Forfatning; i Kiel mødte Reskriptet en mere forskjellig Bedømmelse, end Man skulde tænke. til dansk.
Odense Adresse-Contoirs Efterretninger, 1848-02-07
Efter Forlydende vil det kgl. Theater igjen blive aabnet d. 1 Marts.
Odense Adresse-Contoirs Efterretninger, 1848-02-07
Det er nu ved allerhøieste Resolution afgjort, at den lærde Skole i Haderslev skal forandres fra tydsk (Fædrel.)"Dannevirke forklarer den dobbelte i Kiel under 29 og 30 Jan. fattede Beslutning fortiden ikke at indsende nogen Adresse til Hs. Maj. Kongen paa følgende Maade: "Skjøndt Posten ei var indtruffen med det kgl. Reskript ang. Forfatningen, saa var Man dog ad overordentlige Veie bleven underrettet om, hvad det i det Væsentlige vilde komme til at indeholde, navnlig at de nye konstitutionelle Stænder for Kongeriget og Hertugdømmerne skulde udgjøre een Forsamling. Da Man heri øinede Schleswig-Holsteins Tilintetgjørelse, saa opgav Man indtil videre Jdeen om en Adresse og besluttede at afvente den officielle Efterretning." Denne Udtydning synes i en vis Grad at bekræftes ved en Skrivelse fra Kiel i Kiel. Corr.", saaledes lydende: Det kgl. Reskript om en Forfatnings Jndførelse er her i Almindelighed blevet optaget med stor Kulde, ja med Mistro. Finder end den paatænkte Overgang fra den lovlige eller faktiske Absolutisme til den konstitutionelle Statsform den tilbørlige Paaskjønnelse, saa er dog som Basis for Forfatningsforhandlingen valgt Statseenheden, der i Hertugdømmerne finder den bestemteste Modsigelse. Om og hvilken Udjevning der i denne Henseende endnu er mulig, fordrer den alvorligste og omhyggeligste Overveielse, thi Frihedsudviklingens Fremgang fortjener ligesaamegen Opmærksomhed som de nationale Forhold. Nærmest er det at ønske, at Censurautoriteterne instrueres til ikke at lægge Hindringer iveien for Forfatningspørgsmaalets fri Diskussion igjennem Pressen."(Bladet har 3 blanke Spalter).
Odense Adresse-Contoirs Efterretninger, 1848-02-07
Fra det Holsteenske skrives i Børsenh.", at efter Forlydende er Kjøbenhavns Gouverneur, Landgreve Wilhelm af Hessen, udnævnt til kommanderende General i Hertugdømmerne, hvilken Charge i den sidste Tid interimistisk er bleven forvaltet af Generalmajor v. Lützow; Landgreven vilde residere paa Gottorp Slot og Man formodede, at han ogsaa vilde blive udnævnt til Statholder.
Odense Adresse-Contoirs Efterretninger, 1848-02-07
"Flensb. Ugebl." beretter, at Stadens Kommunalbestyrelse agtede at indgaae med en Adresse i Anledning af Hs. Maj. Kongens Tronbestigelse. Loll.-Falst. A. publicerer Adresser fra Rødby og Nakskov, hvoraf den første var paatænkt indsendt til Hs. Maj. Kongen og den sidste er afsendt til Kabinets sekretair Tillisch, med Haab om igjennem denne at blive forelagt Hs. Majestæt. Begge udtale sig for en fri Forfatning; den første seer heri tillige det virksomste Middel til at vinde vore Brødre i Slesvig for Fædrelandets dyrebare Jnteresser, hvorhos den ønsker en engere Tilslutning til de nordiske Broderriger. - Om kort Tid vil udkomme: "Sammenstilling af forskjellige europæiske eller Repræsentativ=Forfatninger", udgivne til Afbenyttelse ved Diskussioner i Forfatningspørgsmaalet.
Odense Adresse-Contoirs Efterretninger, 1848-02-07
J Loll.-Falst. A. skrives fra Nykjøbing under 31 Jan.: "Jgaar Middag afbrændte et Huus paa Eskildstrup Mark, 1 1/2 Miil herfra, tilhørende Slagter Eri Gandrup, og den foregaaende Nat saaes en temmelig stærk Jldløs paa Lolland. For nærværende Tid, da der næsten overalt her paa Øerne føles en overordentlig trykkende Vandmangel, der mange Steder gjør det nødvendigt at drive Kreaturerne til Mergelgrave og lignende Vandsteder over en Fjerdingvei, er en Jldebrand saa meget mere frygtelig, og Slukning vil i de fleste Tilfælde være aldeles umulig.
Odense Adresse-Contoirs Efterretninger, 1848-02-07
Kapitelstaxten for Sjællands Stift er sat saaledes: Rug 5 Rbd. 5 s., Byg 4 Rbd. 31 s., Havre 3 Rbd. 3 s.; for Møens Herred: Hvede 8 Rbd. 8 s. hvide Ærter 6 Rbd. 46 s., graae Ærter 6 Rbd. 48 s. for 16 Rbs.
Odense Adresse-Contoirs Efterretninger, 1848-02-07
Kjøbenhavns Børs-Cours den 4 Februar 1818. Hamb. 2 M. - k. S. 200. Bank-Disconto 4 pCt., ditto paa Banco=Vexler 4 pCt. 4 pCt. Kgl. Oblig. (uden Rente) 101 1/4 a 105 Rbd. Sedler. 3 pCt. engelsk danske Obligationer 82 1/2 a 82 3/8. Nationalbank-Actier 174 1/4 a 174 1/2 Rbd. r. Sølv. Roeskilde Jernbane-Actietegning 65 1/2 a 67 1/2 Spec. Odense Kirkenyt.
Odense Adresse-Contoirs Efterretninger, 1848-02-07
Frue Sogn. Ægteviede: den 29 Jan., Væverm. Niels Rasmussen og Pigen Christiane Jørgensen, den 4 Febr., Skomagerm. Niels Martin Lund og Jfr. Abelone Aagaard. - Begravede: den 26 Jan., Tjenestekarl C. Hansens Datter, Karen Marie Christiansen, 14 Uger; den 28de, Møllebygger S. Thomsens Enke, Karen Jørgensdatter, 86 Aar; den 29de, Jfr. Helene Amalie Bendix, 32 Aar; den 5 Febr., Bedemand Carl Frederik Tommerup, 76 Aar.
Odense Adresse-Contoirs Efterretninger, 1848-02-07
(Jndsendt. Jndsenderen af Spørgsmaalet i Stiftstidenden No. 20 d. A. veed ikke at nogen Amtsforvalter her i Fyen har været bortreist fra Landet i den senere Tid, hvad der gav Anledning til hiint Spørgsmaal, var blot en Disput Jndsenderen derom, havde havt med en Anden om et saadant Tilfælde; Spørgsmaalet synes nu, ved Opfordringen i Avisen No. 28, at være besvaret.
Odense Adresse-Contoirs Efterretninger, 1848-02-07
J Viborg er Taxten for Rugbrød sat til 7 1/2 Pd.
Odense Adresse-Contoirs Efterretninger, 1848-02-07
AVERTISSEMENTS. Da de af Fyens Stifts patriotiske Selskab udsatte Præmier for Hingster, ifølge Selskabets Bestemmelse, i Aar ville blive uddeelte i Svindinge, saa indbydes de som ville concurrere til disse, at præsentere deres Hingste for undertegnede Committee Torsdagen den 23 Marts Kl. 10 Formiddag ved Svindinge Kroe. Det bemærkes: 1) At ingen Hingste under 5 Aar kan tildeles Præmie, hvorimod anerkjendte gode 4 Aars Hingste kunde indbrændes med Selskabets Mærke. 2) At ingen af de Hingste, som have været tilkjendte de større Præmier i Aarene 1846 og 47 kunne concurrere til samme i Aar.
Odense Adresse-Contoirs Efterretninger, 1848-02-07
Committeen for Hesteavlens Forbedring her i Fyen den 7 Febr. 1848. Wedell Wedelsborg. Berg. H. Teisen. J. Hvenegaard. Poul Poulsen.
Odense Adresse-Contoirs Efterretninger, 1848-02-07
Da den af Fyens Stifts patriotiske Selskab valgte Committee for Hesteavlens Forbedring her i Fyen har betinget sig 30 Hoppers Bedækning ved den Kongelige Hingst Grand Turck, som atter i Aar bliver stationeret paa Aalykkegaard, saa indbydes de, som maatte ønske Hopper bedækkede ved denne Hingst og ikke alt forud desangaaende have erholdt Hr. Forpagter Langes Tilsagn, at præsentere disse for Committeen her i Odense Torsdagen den 24 Februar Kl. 10 Formiddag paa Markedspladsen, hvor de bedste Hopper ville blive valgte og om ønskes indbrændt med Selskabets Mærke samt Eierne meddeelte Beviis til sammes Bedækning, og bliver af disse Hopper de 15 bedækkede aldeles frit og de 15 mod at erlægge den bestemte Bedækningspriis af 5 Rbd. pr. Hoppe.
Odense Adresse-Contoirs Efterretninger, 1848-02-07
Committeen for Hesteavlens Forbedring her i Fyen den 7 Februar 1848. Wedell Wedellsborg. Berg. H. Teisen. J. Hvennegaard. Poul Poulsen.
Odense Adresse-Contoirs Efterretninger, 1848-02-07
Med kongelig allernaadigst Tilladelse agter Undertegnede at forevise for det ærede Publikum nogle mærkværdige Natur=Sjeldenheder, som til allernaadigst Tilfredshed ere tagne i Øiesyn af Hs. Maj. Høisalig Kong Christian den 8de og Hds. Maj. Enkedronningen; hvoriblandt udmærker sig: Hovedet af en Hippopotamus eller Nilhesten, som veier 90 Pd. og har Tænder af en Fods Længde, samt Hovedet af en af de Vildes Konger paa Nyeseeland - Menneskeædere - der udmærker sig ved den sjeldne Tatovering og Conservation m.m. Entreen betales med 1 Mk. for Voxne og for Børn 8 s., og forevises disse Gjenstande fra imorgen (Søndagen den 6 Februar) og følgende Dage i mit Logis hos Karethmager Christensen i Frue Kirkestræde fra Kl. 6 til 8 om Aftenen. Samlingen er bleven forøget med en Kalv med 3 Hoveder og 6 Been. Ærbødigst Jean d'Abis.
Odense Adresse-Contoirs Efterretninger, 1848-02-07
Til Efterretning og Advarsel for vedkommende Kniplingshandlere, som omreise i Fyen, undlader jeg ikke herved at bekjendtgjøre, at jeg Mandagen den 31 Januar d. A., under mit Ophold i Aasum Bye, i Odense Herred, blev anholdt af en Herre, der ved at forevise et Messingskildt angav at være Fuldmægtig hos Herredsfogden. En mig tilhørende Kasse, hvori mine Vare vare indpakkede, blev af ovenmeldte Herre taget under hans egen Forsegling, uden at jeg blev opfordret til og saa at forsyne den med mit eget Segl, hvorpaa jeg under Bevogtning af en Person af Aasum Bye blev transporteret til vedkommende Herredsfoged i Odense. - Som Grund til min Anholdelse angaves, at dette skeete fordi jeg ikke havde ladet min ihændehavende Concession forevise for Øvrigheden, hvilket rigtignok ifølge dens Jndhold paaligger mig, men som jeg aldrig har brugt i de 6 Aar jeg har reist som Kniplingshandler, fordi saadan Foreviisning ingensinde har været mig affordret.
Odense Adresse-Contoirs Efterretninger, 1848-02-07
Ved min Ankomst til Herredscontoiret den 31 f. M. om Aftenen Kl. 6 a 7, hvor Herredsfogden var tilstede, blev min Anholdelse relaxeret, men den mig tilhørende Kasse med Varer blev under Fuldmægtigens Forsegling henstaaende paa Contoiret til næste Dags Morgen, da jeg efter Ordre atter indfandt mig og erholdt mine Varer udleverede, efter at Seglet paa Kassen var frataget af Herredsfogden, dog uden at Kassens Jndhold blev undersøgt, hvorefter jeg blev dimitteret, efter at min Concession var meddeelt Foreviisnings Paategning af Herredsfogden. Hvorvidt denne mod mig brugte Fremgangsmaade er lovmedholdelig eller ikke, kan jeg som læg Mand ikke bedømme. p. t. Odense d. 5 Febr. 1848. Peter Nissen Hansen, Kniplingshandler i Bedsted.
Odense Adresse-Contoirs Efterretninger, 1848-02-07
Et dannet ungt Menneske, enten dansk Jurist eller Seminarist, der kan deeltage i Bestyrelsen af et større Landbrug, saavelsom i Contoirforretninger, kan erholde en fordeelagtig Condition, som nærmere anvises af Procurator la Cour i Svendborg.
Odense Adresse-Contoirs Efterretninger, 1848-02-07
En duelig Avlsforvalter, som har forestaaet Bedriften paa forskjellige store Gaarde, ønsker en Plads til 1 Mai eller noget tidligere. Anviisning gives af Procurator Jespersen i Bogense.
Odense Adresse-Contoirs Efterretninger, 1848-02-07
En ved Meiervæsenet udlært Bondepige søger en Plads her i Fyen som Meierske til 1 Mai d. A. Adressecontoiret anviser.
Odense Adresse-Contoirs Efterretninger, 1848-02-07
En flink Tjenestepige kan strax eller til 1 Mai erholde Plads. Adressecontoiret anviser.
Odense Adresse-Contoirs Efterretninger, 1848-02-07
En Dreng af honet Familie kan strax eller til Mærk. Paaske antages i Bundtmagerlære. Adressecontoiret anviser. Smukt rødt bohmuk og danik (at sidste tidlig, sildig og mellemste Sort) Kløverfrø, ligesom Thimotheifrø og ægte Riga Sæde=Hørfrø (sidste selv directe fra Riga hjembragt) erholdes hos Faaborg den 22 Januar 1818. J. Ploug. Sorte Vare.
Odense Adresse-Contoirs Efterretninger, 1848-02-07
Herved tillader jeg mig at meddele mine ærede Kunder og Venner, at mit Lager idag er bleven fuldstændigen forsynet med sorte Vare, saavel for Damer som Herrer, og at jeg sælger alt til de gamle billige Priser. Odense den 31 Januar 1848. V. Tychsen.
Odense Adresse-Contoirs Efterretninger, 1848-02-07
Alle Sorter Vildtskind. kjøbes til allerhøieste Priser af Bundtmager Jork i Odense Vestergade.
Odense Adresse-Contoirs Efterretninger, 1848-02-07
God Ævre-Gst. bekommes hos J. Nielsens Søn.
Odense Adresse-Contoirs Efterretninger, 1848-02-07
Udsalg af Papir. Fort Concept og Propatria fra 14 Mk. 8 Sk. til 18 Mk. pr. Riis, valset Maculatur 4 Mk. 12 Sk. pr. Riis faaes hos J. J. Stokkebye. Odense Nørregade Nr. 401.
Odense Adresse-Contoirs Efterretninger, 1848-02-07
Tobaks=Udsalg paa Vestergade No. 249. Den under Navn af Kronprindsen af Danmarks Kanaster solgte Røgtobak udsælges fra i Dag til nedsat Priis 3 Mk. pr. Pd., tillige anbefales en meget fiin Varina Melange og ægte Hollandsk i Ruller a 3 Mk. pr. Pd. Odense den 2 Febr. 1848. Caspr. Fred. Brandt.
Odense Adresse-Contoirs Efterretninger, 1848-02-07
Hos Gartner paa Odense Vestergade staaer til Salg forskjellige Speile i Mahogni=Rammer fra 4 til 20 Rbd. Stykket, Skriverpulter, Stole, Borde, Sengesteder, Dragkister, et Chatol, nogle Theemaskiner, Klarinetter, Musikalier og Bøger, nogle fine Livkjoler samt flere andre Sager, saasom Fade, Tallerkener, Glas, Lysestager, som alt sælges saa billig som mulig. Jagt til Salg.
Odense Adresse-Contoirs Efterretninger, 1848-02-07
En god eravelbygget Jagt, godt udhalet, drægtig 5 Commercelæster, lader circa 180 Tdr. Korner billig tilkjøbs, naar man henvender sig derom til J. H. Hemmelöff i Nyborg.
Odense Adresse-Contoirs Efterretninger, 1848-02-07
Huusleiligheden, som for Tiden beboes af Hr. Musiklærer Hansen, er formedelst indtruffen Omstændighed til Leie til Paaske Flyttetid, naar man desangaaende henvender sig til A. B. Koppel. paa Nørregade.
Odense Adresse-Contoirs Efterretninger, 1848-02-07
Huusleilighed. Et nærsomt og for Bageriet godt liggende Sted i denne Byes Søndergade kan til næstkommende Flyttetid erholdes til Leie. Akkorden afsluttes med J. R. Behrendt i Middelfart.